### 3.      Drøftelse af ansøgning om budgetregulering fra [adresse]

**Åbent**

Sagsnr.: 326-2009-6221        J.nr.: 20.13.00           Dokumentnr.:
326-2017-198587

**Sagstype**

Beslutning.

**Resume og sagens baggrund**

Naturpark [adresse] anmoder om budgetregulering, så det
tilsvarer det nuværende aktivitetsniveau, gældende løn- og pensionsforhold,
samt driftsudgifter. Driftsbudgettet ønskes reguleret fra det nuværende 250.000
kr. pr. kommune til 350.000 kr. dvs. en forøgelse på 100.000 kr. pr. kommune.
Derudover søges om at driftsbevillingen fremadrettet pris- og løntalsreguleres.

**Indstillinger**

Direktøren indstiller, at sagen drøftes, idet det ansøgte
ikke kan imødekommes indenfor udvalgets ramme.

**Behandling**

Teknik- og Miljøudvalget.

**Sagsfremstilling**

[adresse] er et tværkommunalt udviklingsprojekt for
Holbæk, Sorø og [adresse].

Fonden Naturpark Åmosen blev etableret for ca. 10 år siden
primært med henblik med på at formidle og udvikle [adresse] området i de tre
kommuner. Naturpark [adresse] er i 2014, som den første Naturpark i [adresse],
blevet certificeret under nationale mærkningsordning ”Danske Naturparker”.

[adresse] 8000 ha indeholder unikke naturværdier som fx
[adresse] største lavmose område med odder, krondyr og havørn. Det er [adresse]
anden største å-system med et fantastisk fiske- og planteliv. Kulturarvsværdier
i europæisk særklasse fx er [adresse], [adresse] bedste fundsted fra
jægerstenalder med ca. 2000 bevarede bopladser. [adresse] er [adresse] rigeste
fundsted fra vikingetid, med ca. 18.000 metalfund herunder det største guldfund
fra vikingetiden - Tissøringen.

Naturpark [adresse] lejer lokaler på Formidlingscenter
[adresse], hvor der er adgang til mødelokaler, udstillingsrum, grej mv.
Stedet fungerer som et naturligt mødested for turister, samarbejdspartnere og
borgere, som gerne vil informeres inden de besøger naturparken på egen hånd
eller deltager i parkens projekter.

[adresse] har i mange år haft et kraftigt stigende
aktivitetsniveau, både med hensyn til antal og omfang af aktiviteter, antal
besøgende gæster og udviklingsprojekter.

Grundet den geografiske udbredelse af [adresse], som er 45
km. Lang, er det ikke muligt at give et eksakt besøgstal, men det estimeres at
der pt. er ca. 40.000 årligt besøgende, hvoraf de ca. 20 % er internationale gæster.
Besøgstallet er gennem de sidste 10 år vokset med ca. 5.000 gæster årligt, og
denne stigning forventes at fortsætte.

Åbningstiden på formidlingscenteret er steget fra 37 timer
ugentligt til 50-60 timer ugentligt. Derudover er overnatninger i shelters gået
fra ca. 50 til 2-3.000 overnatninger årligt.

[adresse] er involveret i en del store events såsom Vævefestival,
VILD MAD, Geologiens Dag, Skovens Dag, [adresse], Blå flag arrangement,
Vandrefestival, Cykelløbet Tissø Rundt, spejderevents, [adresse], fugleture,
botanikture, rundvisninger, foredrag mv. Her er en stigning fra ingen til ca.
40 årlige events med et samlet besøgstal på ca. 5.000 gæster.

Ovenstående kan imidlertid ikke lade sig gøre uden de ca.
100 frivillige hjælpere, som holder åbent i cafeen, afholder rundvisninger,
laver foredrag, skriver fondsansøgninger m.m. De frivillige hjælper også med
let vedligeholdelse som malerarbejde, græsslåning, oprydning mv.

[adresse] har investeret i udvikling af
publikumsfaciliteter eksempelvis [adresse], Køb af
bålhytte v. Assentorp, [adresse] i de tre kommuner, observationsplatform
og pontonbro i [adresse], 21 informationsstavler med film, Spor i landskabet, en række
borde/bænkesæt og bålpladser, shelter, grejkasser m.m. for en samlet værdi af
ca. 10 mio. kr. etableret med 100 % eksterne fondsmidler.

Over en årrække har Naturparken arbejdet målrettet på at
minimere driftsudgifterne inden for alle områder af driften. Der er fortaget
følgende indsatser (parentes = estimeret besparelse i kr. pr. år)

* Tæret på opsparet egenkapital: Kapitalen i dag 0 kr.
* Gratis efteruddannelse af personale via Danske
  Naturparker: (80.000)
* Reduceret vedligeholdsudgifter: Vi laver selv alm.
  vedligehold mv. (50.000)
* Brugt mere frivillig arbejdskraft: Fx til vedligehold,
  formidling mm. (50.000)
* Hævet prisen på en række aktiviteter. Fx foredrag,
  rundvisninger mm. (+ 10.000)
* Lagt flere udgifter over på tilknyttede foreninger:
  (10.000)

Disse tiltag har samlet set betydet at [adresse] har kunnet
reducere driftsudgiften med ca. 200.000 kr. pr. år. Men disse indsatser har
desværre ikke været nok til at skabe en drift som tillader vedligehold,
efteruddannelse, markedsføring, projektudvikling mv. Der er derfor en øget
risiko for et driftsunderskud i 2017. Med et fortsat forventet øget
publikumstryk og stigende aktivitetsniveau de kommende år, må det forventes at
denne driftssituation forbliver permanent eller forværret.

Administrationen anbefaler, at såfremt driftsbudgettet til
[adresse] øges sker det under forudsætning af at Holbæk og [adresse]
bidrager med tilsvarende beløb.

**Økonomiske konsekvenser**

En regulering af driftsbudgettet vil betyde en yderligere
finansiering årligt på 100.000 kr. (2018 niveau) fra 2018. Beløbet fremskrives
årligt.

**Bilag**

|  |  |
| --- | --- |
| Anmodning om budgetregulering 2017 fra [adresse] | 326-2017-198582 |